นิกเกอิปิดเช้าร่วง 324.28 จุด เหตุวิตกเศรษฐกิจจีน
นิกเกอิปิดเช้าร่วง 324.28 จุด เหตุวิตกเศรษฐกิจจีน
7 ม.ค. 2559

ดัชนีนิกเกอิตลาดหุ้นโตเกียวปิดภาคเช้าร่วงลงอย่างหนักในวันนี้ โดยดัชนีนิกเกอิปิดภาคเช้าร่วงลง 324.28 จุด หรือ 1.78% แตะที่ 17,867.04 จุด เนื่องจากความวิตกกังวลเกี่ยวกับแนวโน้มเศรษฐกิจจีน หลังจากที่ธนาคารกลางจีนปรับลดค่ากลางเงินหยวนเมื่อเทียบกับดอลลาร์ และตลาดหุ้นจีนร่วงลงอย่างหนักจนเป็นเหตุให้ต้องมีการระงับการซื้อขายตลอดทั้งวันในวันนี้
ตลาดหุ้นโตเกียวร่วงลงตั้งแต่ตลาดเปิดทำการ เพราะได้รับแรงกดดันจากตลาดหุ้นนิวยอร์กที่ดิ่งลงอย่างหนักเมื่อคืนนี้ หลังจากผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคบริการของสหรัฐชะลอตัวลง รวมทั้งความวิตกกังวลเกี่ยวกับข่าวเกาหลีเหนือทดสอบนิวเคลียร์เมื่อวานนี้
ตลาดหุ้นโตเกียวร่วงลงอีกในช่วงสายและปิดทำการซื้อขายภาคเช้าดิ่งลงไป 1.78% หลังจากที่ธนาคารกลางจีนปรับลดค่ากลางเงินหยวนลงสู่ระดับระดับต่ำสุดในรอบ 5 ปีในวันนี้